**សេចក្តី​ជូនដំណឹង​ចំពោះ​អ្នក​កាន់កាប់​អាជ្ញាប័ណ្ណ​ចំណីអាហារ​នៅក្រុង​ហ្វ៊ីឡាឌែល​ហ្វ្យៀ**

**សម្រាប់​មុខជំនួញដែលមាន​កៅអីអតិថិជន​ចំនួន ៥០ ឬច្រើន​ជាងនេះ**

នៅ​ថ្ងៃទី១ ខែមករា ឆ្នាំ២០១៨ អាជ្ញាប័ណ្ណ​ចំណីអាហារ​ក្រុង​ហ្វ៊ីឡាឌែល​ហ្វ្យៀ​បានផ្លាស់ប្តូរ ។ អាជ្ញា ប័ណ្ណចំណីអាហារហ្វ៊ីឡាឌែលហ្វ្យៀ នឹងលែង​ប្រើពាក្យថាមុខជំនួញមានកៅអីចំនួន៥០ ឬច្រើនជាងនេះ ឬមានកៅអីអតិថិជនចំនួន៤៩ ឬតិច​ជាងនេះ ទៀតហើយ ។ ជំនួសមកវិញ អាជ្ញាធរក្រុង​នឹង​ចេញអាជ្ញាប័ណ្ណចំណីអាហារជាលក្ខណៈ **“Large Establishment” (ទ្រង់ទ្រាយធំ)** ចំពោះ**​**មុខជំនួញណាដែលមាន​កៅអីអតិថិជន​ចំនួន៣០ ឬច្រើនជាងនេះ និងចេញអាជ្ញាប័ណ្ណជាលក្ខណៈ **“Small Establishment” (ទ្រង់ទ្រាយតូច​) ​**មុខជំនួញណាដែល​មាន​កៅអីអតិថិជន​ចំនួន ២៩ ឬតិច​ជាងនេះ ។

**អាជ្ញាប័ណ្ណចំណីអាហារ​បច្ចុប្បន្ន​របស់អ្នក​សរសេរថា មុខជំនួញ​របស់អ្នក​មានកៅអីអតិថិជនចំនួន៥០ ឬច្រើន​ជាងនេះ ។ ត្រង់​នេះគឺមានន័យថា នៅពេលដែល​អ្នក​ដាក់ពាក្យ​សុំ​បន្ត​អាជ្ញាប័ណ្ណរបស់អ្នកក្នុងឆ្នាំ២០១៨ អាជ្ញាធរក្រុង​នឹង​ចេញ​អាជ្ញាប័ណ្ណចំណីអាហារ​ជាលក្ខណៈ​ទ្រង់​ទ្រាយធំឲ្យអ្នក​ដោយ​ស្វ័យប្រវត្តិ ។ អ្នកមិន​ចាំបាច់ធ្វើ​ចំណាត់ការ​អ្វីបន្ថែមឡើយ ។**

អ្នក​នឹង​ទទួល​បាន​វិក្ក័យប័ត្រពីអាជ្ញាធរក្រុង នៅពេលដែល​ដល់ពេលត្រូវបន្ត​អាជ្ញាប័ណ្ណចំណីអាហារ​ ។ សម្រាប់​អ្ន​ក​កាន់​អាជ្ញាប័ណ្ណភាគច្រើន អ្នក​នឹង​ទទួល​បាន​វិក្ក័យប័ត្រ​ក្នុងខែមេសា ឆ្នាំ២០១៨ ។ តម្លៃអាជ្ញាប័ណ្ណចំណីអាហារក្នុងទ្រង់ទ្រាយធំគឺ $៤១៥ ។

ដើម្បី​អាចបន្តមានសិទ្ធិទទួលបាន​អាជ្ញាប័ណ្ណ​ចំណីអាហារ​ក្នុង​ទ្រង់ទ្រាយធំ មុខជំនួញ​របស់អ្នក យ៉ាងហោចណាស់​ត្រូវមានកៅអីអតិថិជនចំនួន៣០ ហើយយ៉ាងហោចណាស់ត្រូវមាន​បង្គន់ជាមួយ​នឹង​ឡាបូលាងដៃមួយ សម្រាប់​អតិថិជនប្រើប្រាស់​ជាប្រចាំ ។

បើអ្នក​មាន​ចម្ងល់អ្វីមួយ សូមទាក់ទងមកកាន់ផ្នែកសេវាកម្ម​បម្រើ​អតិថិជនក្រុង តាមលេខ 3-1-1 (ពីខាងក្នុងក្រុង​ហ្វ៊ីឡាឌែលហ្វ្យៀ) ឬហៅមកលេខ 215-686-8686 (ពីខាងក្រៅក្រុង​ហ្វ៊ីឡាឌែល​ហ្វ្យៀ) ។